CELEX: 62007TN0428
Language: fi
Date: 2007-11-22 00:00:00
Title: Asia T-428/07: Kanne 22.11.2007 — Centre d'Étude et de Valorisation des Algues v. komissio

26.1.2008   
            
            
               FI
            
            
               Euroopan unionin virallinen lehti
            
            
               C 22/48
            
         Kanne 22.11.2007 — Centre d'Étude et de Valorisation des Algues v. komissio
   (Asia T-428/07)
   (2008/C 22/90)
   Oikeudenkäyntikieli: ranska
   Asianosaiset
   
      Kantaja: Centre d'Étude et de Valorisation des Algues SA (Pleubian, Ranska) (edustaja: asianajaja J.-M. Peyrical)
   
      Vastaaja: Euroopan yhteisöjen komissio
   Vaatimukset
   
               —
            
            
               Ensisijaisesti on todettava, että menettely oli sääntöjenvastainen eikä siinä ei noudatettu kontradiktorista periaatetta, ja näin ollen komission 20.9.2007 päiväämä lasku N:o 3240908670 on kumottava, ja tämä on määrättävä palauttamaan kyseisen laskun määrä CEVA:lle.
            
         
               —
            
            
               Toissijaisesti on todettava, että tilintarkastuskertomuksessa tehdyt virheet eivät ole vakavuudeltaan sellaisia, että sopimuksen liitteessä II olevaa 3.5 kohtaa voitaisiin soveltaa, ja komission 20.9.2007 päiväämä lasku N:o 3240908670 on kumottava siltä osin kuin siinä vaaditaan kaikkien CEVA:lle SEAHEALTH-sopimuksen yhteydessä maksettujen summien palauttamista, ja komissio on määrättävä palauttamaan kyseisen laskun määrä CEVA:lle.
            
         
               —
            
            
               Vaihtoehtoisesti on määrättävä ensimmäisen oikeusasteen tuomioistuimen hyväksymä asiantuntija, jonka tehtävänä on soveltaa CEVA:n käyttämää, hankkeisiin käytettyä aikaa koskevaa laskentamenetelmää, soveltaa kyseistä menetelmää SEAHEALTH-sopimukseen ja kustannusvaiheissa esitettyihin todellisiin menoihin nähden, ilmoittaa prosenttiosuus, jolla työajan määrä, sellaisena kuin se on esitetty komissiolle, sen kirjaamisessa tehtyjen virheiden vuoksi poikkeaa CEVA:an vastedes sovellettavan laskentatavan mukaisesti kirjatun työajan määrästä, suorittaa sen tehokkaan työajan arviointi, jota CEVA:lle SEAHEALTH-sopimuksen yhteydessä kuuluvien tehtävien toteuttaminen edellyttää ja ilmoittaa, voiko tämä tosiasiallinen työaika näiden tehtävien toteuttamiseksi olla vähemmän kuin CEVA:n hyväksymät 7.092,88 tehokasta tuntia.
            
         Oikeudelliset perusteet ja pääasialliset perustelut
   Kantaja vaatii nyt esillä olevassa kanteessa sen laskun kumoamista, jolla komissio vaati kantajalle ”ravintoa, ravitsemusta ja terveyttä” koskevaan avaintoimintokokonaisuuteen kuuluvan ja ”Elämänlaatu ja luonnonvarojen hoitaminen” -nimistä hanketta (1) koskevan SEAHEALTH-sopimuksen N:o QLK1-CT-2002-02433 yhteydessä suoritettujen kaikkien ennakkojen takaisinmaksua.
   Vaatimuksensa tueksi se vetoaa kanneperusteeseen, joka koskee puolustautumisoikeuksien loukkaamista, koska komissio vastoin kontradiktorista periaatetta perusti takaisinmaksua koskevan vaatimuksen työaikaa koskeviin selvityksiin ja OLAF:in tekemiin johtopäätöksiin, joista kantaja ei ollut tietoinen.
   Toissijaisesti kantaja kiistää, että komissio voisi soveltaa liitteessä II olevaa 3.5 kohtaa, sekä komission esittämän toteamuksen siitä, että nyt käsiteltävänä olevan asian tosiseikat olivat riittävän vakavat, jotta voitiin vedota vakavan taloudellisen sääntöjenvastaisuuden käsitteeseen, mikä oikeuttaisi kaikkien ennakkojen takaisinperintään.
   
      (1)  Tutkimusta, teknologian kehittämistä ja esittelyä koskevia toimia käsittelevä Euroopan yhteisön viides puiteohjelma (1998–2002).